PTTEP โบรกอัพเป้าเป็น 150 บาท หลังเข้าซื้อหุ้น 100% ในกิจการ Murphy oil มาเลเซีย
PTTEP โบรกอัพเป้าเป็น 150 บาท หลังเข้าซื้อหุ้น 100% ในกิจการ Murphy oil มาเลเซีย
22 มี.ค. 2562

บล.กรุงศรี ระบุในบทวิเคราะห์วันนี้(22มี.ค.62) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ( ซื้อ/เป้าใหม่ 150 เดิม 115) ปรับคำแนะนำและราคาเป้าหมายของ PTTEP ขึ้นสะท้อนมุมมองบวกจากการเข้าซื้อหุ้น 100% ในกิจการ Murphy oil ของมาเลเซีย คาดเพิ่มปริมาณขายเฉลี่ย 18% ต่อปีในช่วง 5 ปีข้างหน้า
โดยมีมุมมองเชิงบวกต่อการเข้าซื้อหุ้นดังกล่าวพร้อมปรับคำแนะนำขึ้นเป็น “ซื้อ” และ ให้ราคาเป้าหมายใหม่เป็น 150 บาทจากเดิม 115 บาท โดย Murphy oil มีบริษัทย่อย 2 บริษัท มีโครงการลงทุน 5 โครงการ มีปริมาณการขายสุทธิ (net sales volume) ปี 61 ประมาณ 48,000 บาร์เรลเทียบเท่าน้ำมันดิบต่อวัน (เป็นน้ำมันและคอนเดนเสท 62%) PTTEP จะใช้เงินลงทุนทั้งหมด 2,127 ล้านดอลลาร์สหรัฐอเมริกา คาดกระบวนการเข้าซื้อจะเสร็จสิ้นในช่วงไตรมาส2/62 ซึ่งจะช่วยให้ PTTEP มีปริมาณขายเพิ่มขึ้นเฉลี่ย 18% ในช่วง 5 ปีข้างหน้า นับเป็น New growth story ใหม่ของ PTTEP